ከሁሉ አስቀድመን አሁን ላለንበት ስኬት እንድንደርስ ላደረገን ለልዑል እግዚአብሔር ምስጋናን እናቀርባለን፡፡ ስኬት ከኛ በፊት በነበሩት፣ ከኛ ጋራ ባሉት እና ከኛ ቀጥሎ በኖሩ ሰዎች ላይ የነበረ፣ ያለ እና የሚኖር ነው:: የነገር ጀማሪ አንዳልሆንን ሁሉ ፈፃሚም አይደለንም እስካለን ታሪክ ለማኖር እንኖራለን የስራ አላሚና ተላሚው አንድ ሰው ቢሆንም ግብና ስኬቱ ግን አብረውት ያሉት ሁሉ ነው:: ለሀሳብ መነሻ እስከሆነን ክስተት ሀሳብን ለመተግብር ክንዳቸውን እስካስተባበሩት ድረስ ባለድርሻ ናቸው:: መስሪያቤታችን ላስመዘገበው ትልቅ ስኬት ሁሉም ድርሻና ሀላፊነቱን የመወጣቱ የጣምራ ውጤት ነው፡፡

ዛሬ መስሪያቤታችን ለደረሰበት እያንዳንዱ ስኬት የመስራቤታችን ሰራተኞች ሁሉ የበኩላቸውን አስተዋፆ አበርክተዋልና ትልቅ ክብርና ምስጋና ይገባቸዋል:: እያንዳንዳቹ ሰራተኞች ደማቅ አሻራችሁን ስላኖራቹ ነው ለዛሬ ድልና ስኬት የበቃነውና ይህ ትጋታቹ የዛሬ ድላችን እንደሆነ ሁሉ የነገም መተማመኛ ስንቃችን ነውና እየተበረታታና እየጎለበተ ይሂድ ስንል የናንተን ትጋት የድርጅታችን የስኬታችን መሰረት ስለሆነ ነው የምናመሰግነው፡፡ ምስጋና ለሚገባው ደግሞ ምስጋና መስጠት ይገባልና በድርጅቱ ስም ለሰራተኞች ሁሉ የላቀ ምስጋናን ለማቅረብ እንወዳለን፡፡

እንዲሁም ምርቶቻችን መመረታቸው ብቻ በቂ ባለመሆኑ እነዚህን ምርቶቻችንን ከእኛ በመውሰድ ተማምናችሁብን በመላው የሀገሪቱ ክፍሎች እንዲዳረሱ ላደረጋችሁልን ውድ ደንበኞቻችን ዋጋችሁ ይህ ነው የሚባል አይደለም በመሆኑም በእኛ የስኬት ጉዞ ላይ የራሳችሁን የላቀ አስተዋፆ ስላደረጋችሁና ወደፊትም ስለምታደርጉ ለእናንተ ያለንን አክብሮት በመግለፅ ከዚህም በኋላ አብረን በመስራት አብረን እንድናድግ ጥሪያችንን በፍቅር እናቀርባለን፡፡

እግዚአብሔር ይባረክ !!!